Na temelju članka 49. stavak 4. Zakona o poljoprivrednom zemljištu ( „ Narodne novine“ broj 20/18, 115/18, 98/19 i 57/22) i članka 34. Statuta Grada Skradina ( „ Službeni vjesnik Šibensko-kninske županije“ broj 3/21, 15/22), Gradsko vijeće Grada Skradina na 14. sjednici održanoj 21. ožujka 2023. godine, donosi

**PROGRAM**

**utroška sredstava ostvarenih od zakupa, prodaje, prodaje izravnom pogodbom,**

**privremenog korištenja i davanja na korištenje izravnom pogodbom**

**poljoprivrednog zemljišta u vlasništvu Republike Hrvatske**

**za 2023. godinu**

Članak 1.

Ovim Programom utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske za 2023. godinu (u daljnjem tekstu: Program), utvrđuje se namjena korištenja i kontrola utroška sredstava koja su prihod Grada Skradina, na čijem području se nalazi poljoprivredno zemljište.

Članak 2.

Sredstva ostvarena od radnji iz članka 1. ovog Programa, u iznosu od 65% vrijednosti cjelokupno ostvarenih sredstava, prihod su Grada Skradina i uplaćuju se u Proračun Grada, IBAN : HR9223900011839400000.

Članak 3.

U Proračunu Grada Skradina za 2023. godinu planirani prihodi od radnji iz članka 1. ovog Programa iznose 6.000,00€ (fiksni tečaj konverzije 7,53450 iznosi 45.207,00 kn).

Cjelokupna sredstva iz prethodnog stavka koristit će se za uređenje poljskih i protupožarnih puteva na području Grada Skradina ( ukupno planirana sredstva za 2023. godinu iznose 70.000,00€ (fiksni tečaj konverzije 7,53450 iznosi 527.415,00 kn)).

Članak 4.

Gradonačelnik Grada Skradina dužan je do konca ožujka 2024. godine, nadležnom Ministarstvu i Gradskom vijeću Grada Skradina podnijeti izvješće o izvršenju Programa.

-2-

Članak 5.

Ovaj Program stupa na snagu osmog dana od dana objave u „ Službenom vjesniku Šibensko-kninske županije“.

KLASA: 320-01/23-01/1

URBROJ: 2182-03-02-23-1

Skradin, 21. ožujka 2023.g.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.